Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
19 มี.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -30.91 จุด (-2.95%) ปิดภาคเช้าที่ 1,017.24 จุด ด้วยมูลค่าการซื้อขาย 24,213.61 ล้านบาท
Most Positive Impact: BJC (+0.84 จุด), ADVANC (+0.83 จุด), TRUE (+0.5 จุด)
Most Negative Impact: AOT (-3.99 จุด), PTT (-3.98 จุด), PTTEP (-1.75 จุด)
ตลาดหุ้นไทยปรับตัวลงได้รับแรงกดดันจากราคาน้ำมันดิบโลกที่ดิ่งลงอย่างหนักเมื่อคืนนี้จากการเพิ่มกำลังการผลิตของซาอุดิอาราเบียอีก 1 ล้านบาร์เรลต่อวัน ส่งผลห้าราคาหุ้นกลุ่มพลังงานซึ่งมี market cap สูงกดดันตลาด ขณะเดียวกันการระบาดของ COVID-19 เป็นอีกหนึ่งปัจจัยกดดันตลาด
แนวโน้มตลาดบ่าย
การแพร่ระบาดของไวรัสยังคงแพร่กระจายอย่างต่อเนื่องโดยฝั่งยุโรปและสหรัฐตัวเลขผู้ติดเชื้อยังคงเพิ่มขึ้น ทำให้ตลาดยังคงกังวลต่อมาตรการปิดเมืองหลักซึ่งจะกระทบต่อการขยายตัวของเศรษฐกิจทั่วโลก
เราประเมินว่าตลาดจะคงยังแกว่งตัวรอดู 1) จำนวนผู้ติดเชื้อในประเทศซึ่งเราคาดจะเร่งตัวอย่างมีนัยยะใน 2 สัปดาห์หน้าหรือมากกว่านั้นจนกว่าจะเห็นมาตรการเข้มงวดเพิ่มเติม 2) มาตรการกระตุ้นเศรษฐกิจ 3) มาตรการสนับสนุนตลาดทุนในระยะสั้น-กลาง-ยาว สัปดาห์นี้คงกรอบการแกว่งตัว SET index ที่บริเวณ 990-1,100 จุด
กลยุทธ์การลงทุน สำหรับนักลงทุนที่รับความเสี่ยงได้ต่ำแนะนำรอดูผลของการ Lockdown หลายประเทศทั่วโลก สำหรับนักลงทุนที่รับความเสี่ยงได้สูงแนะเก็งกำไรประมาณ 20% ของพอร์ต ในกลุ่ม ICT และ โรงไฟฟ้า ซึ่งถือเป็น 2 กลุ่มที่เราคาดผลกระทบจำกัด
ประเด็นเศรษฐกิจสำคัญ วันศุกร์ ติดตามการประชุมธนาคารกลางจีน คาดลดอัตราดอกเบี้ย LPR จากระดับปัจจุบันที่ 4.75% และตัวเลขยอดขายบ้านเก่าของสหรัฐฯ เดือน ก.พ. คาด +0.8% MoM
หุ้นแนะนำ INTUCH